טייסת אוויר ימית 815

**טייסת אוויר ימית 815** (באנגלית: ) היא טייסת מסוקים של זרוע האוויר של הצי המלכותי.

הטייסת מפעילה מסוקי אגוסטה וסטלנד AW159 ויילדקט HMA.2 מבסיס הצי יובילטון שבסאמרסט, עם ייעוד מרכזי בתחום סיוע למבצעי יירוט ימי (MI). במסגרת זו פועל בטייסת גף היירוט הימי (MI Flight), המספק סיוע אווירי למבצעי אכיפה ולחימה בזירה הימית, ובכלל זה מאבק בהברחות סמים, בלוחמה בפיראטיות ובטרור ימי (MCT). הטייסת פועלת בכוננות גבוהה במיוחד בשיתוף גף מסוקי מרלין של כוח מסוקי הקומנדו, אף הוא מבסיס יובילטון, לצורך תמיכה במבצעי לוחמה בטרור ימי של הכוחות המיוחדים של הממלכה המאוחדת. במסגרת תפקיד זה מספקת הטייסת חיפוי אווירי, וכן יכולת הנחתה וחילוץ לוחמים, לרוב של יחידת שירות הסירות המיוחד, בעת השתלטות על מטרות ימיות כגון אוניות משא, מעבורות, אסדות קידוח ומתקנים ימיים נוספים.

## היסטוריה
[280px|ממוזער|מסוק [אגוסטה וסטלנד AW159 ויילדקט|AW159 ויילדקט של הטייסת חמוש בטילי מרטלט, 2021.]]
הטייסת הוקמה ב-9 באוקטובר 1939 בבסיס אוויר של הצי המלכותי וורתי דאון (RNAS Worthy Down), כשהיא מצוידת ב-12 מטוסי טורפדו מדגם פיירי סורדפיש. במהלך מלחמת העולם השנייה הובילה הטייסת מתקפת טורפדו אווירית משמעותית על הצי האיטלקי בנמל טרנטו בשנת 1940, ולאחר מכן חזרה על הישג מבצעי דומה בקרב כף מטפן בשנת 1941. בשנת 1947 הוקמה הטייסת מחדש על והוסבה לתפקיד לוחמה נגד צוללות (ASW), כאשר המטוס האחרון שהפעילה היה מדגם פיירי גאנאט ולאחר מכן פורקה באמצע יולי 1958 בבסיס אוויר של הצי המלכותי קלדרוז (RNAS Culdrose). בספטמבר 1958 הוקמה הטייסת מחדש בבסיס אגלינטון (RNAS Eglinton) כשהיא מצוידת ב-12 מסוקי וירלווינד HAS.7, אך בעקבות בעיות במנועי הדגם הוחלפו המסוקים בינואר 1959 בגרסת HAR.3. באפריל 1959 עברה הטייסת לפורטלנד, וב-8 בספטמבר הוקמה מחדש בקלדרוז כיחידת לוחמה נגד צוללות עם מסוקי וירלווינד HAS.7.

ב-4 ביולי 1961 הפכה הטייסת לראשונה שהפעילה מסוקי וסקס HAS.1. מנובמבר 1961 ועד דצמבר 1963 פעלה על סיפון אה"מ ארק רויאל (R09). בשנת 1964, בעת שירות על סיפון אה"מ סנטאור, הפעילו שישה מסוקי וסקס סיוע בפעולות לדיכוי מהומות בעדן, יחד עם כוח 45 של חיל הנחתים המלכותי באזור רדפאן החל מ-24 במאי 1964, וכן בפעילות בטנגניקה (כיום טנזניה). לאחר פריסה מבצעית אחרונה עם וסקס HAS.1 על סיפון אה"מ ארק רויאל בין יוני 1965 לספטמבר 1966, פורקה הטייסת באוקטובר 1966. בינואר 1981 הוקמה הטייסת מחדש בבסיס יובילטון (RNAS Yeovilton) כשהיא מצוידת במסוקי לינקס HAS.2. הטייסת קיבלה על עצמה את תפקיד מטה ותמיכה בגיחות לינקס מספינות קטנות, שנוהלו קודם לכן על ידי טייסת 702. ביולי 1982 עברה לפורטלנד, ובמהלך שנות ה-80 השתתפה בפעילות בדרום האוקיינוס האטלנטי, בסיורי ארמילה ובמבצעי סיוע מול חופי לבנון, עדן והקריביים. עם הוצאת מסוקי וספ משירות, הועברו חלק ממסוקי הלינקס של הטייסת לטייסת 829 בספטמבר 1986 ושוב באפריל 1988. התמיכה בגיחות הלינקס בוצעה במשותף עם טייסת 829, וכאשר שתי הטייסות אוחדו ב-27 במרץ 1993, הפכה טייסת 815 לטייסת המסוקים הגדולה בעולם.

לאחר כמעט 17 שנות היעדרות, שבה הטייסת לבסיס יובילטון עם סגירת בסיס פורטלנד במרץ 1999 כשהיא מפעילה מסוקי לינקס מדגם HMA.8. בין נובמבר 2012 למרץ 2013, רשמה הטייסת ציון דרך היסטורי כאשר פרסה מסוק לינקס של גף 217 על סיפון הפריגטה הצרפתית FS Surcouf של הצי הצרפתי. במרץ 2026 כחלק מאמץ ההגנה של הצי הבריטי על קפריסין והבסיסים הבריטיים אקרוטירי ודקליה, אל מול תקיפות מאיראן וחיזבאללה, הוצבו מסוקי ויילדקט של הטייסת באי במשימת הגנה כנגד מטרות אוויריות.

## מטוסי הטייסת לאורך השנים

The Royal Navy during the Second World War A3536.jpg|פיירי סורדפיש
Fairey Albacore ExCC.jpg|פיירי אלבקור
Fairey Barracuda II of 814 Squadron.jpg|פיירי ברקודה
Fairey Gannet T.2 XA522 Farnborough 10.09.55 edited-2.jpg|פיירי גאנאט
Whirlwind - RIAT 2018 (cropped).jpg|וסטלנד וירלווינד
Wessex (52254018690).jpg|וסטלנד וסקס
WG-13 Lynx decking on Latouche-Tréville.jpg|וסטלנד לינקס
845 Commando Helicopter Force Merlin MOD 45167373.jpg|אגוסטה וסטלנד AW159 ויילדקט


## קישורים חיצוניים

* 

## הערות שוליים

815
קטגוריה:הצי המלכותי הבריטי במלחמת העולם השנייה